— Я звярнулася да Валянціны Ражанец як да агульнанацыянальнага палітыка і папрасіла слуцкага дэпутата ініцыяваць сярод іншых дэпутатаў абмеркаванне не толькі праблемы па ўшанаванні памяці слуцкіх паўстанцаў, але і праблемы новага бачання нацыянальнай памяці ў школьных падручніках, — гаворыць Ніна Стужынская. — Паспрабавала давесці да ведама дэпутата, што зараз настаў той час, калі патрэбна ўлічваць новыя выклікі і выкарыстаць гістарычныя аргументы дзеля адстойвання суверэнітэту краіны. Спаслалася і на словы Лукашэнкі аб тым, што гісторыя нашай краіны не распачалася толькі ў 1917 годзе, і на небяспечныя пасылы з расійскага тэлебачання.